# El Català de l'Alguer: un model d'àmbit restringit

El Català de l'Alguer: un model d'àmbit restringit és una obra publicada per la Secció Filològica de l'Institut d’Estudis Catalans que proposa un estàndard per a la variant algueresa de la llengua catalana. En tracta els aspectes fonètics, morfològics i lèxics propis.
Va ser elaborada al Centre de Recursos Pedagògics Maria Montessori. Les resolucions d'aquesta obra van ser aprovades per la mateixa Secció Filològica el 12 d'abril del 2002 i es van presentar a l'Alguer el 1r de març del 2003. Addicionalment, Joan Veny i Luca Scala, els lingüistes a cura de l'edició, van presentar-lo a Barcelona el 16 de juny del 2004.
La creació del dit subestàndard nou no hauria estat possible sense una fixació prèvia dels trets lingüístics que defineixen l'alguerès, duta a terme d'ençà del 1994 per Joan Veny i Clar, Mar Massanell i Andreu Bosch, entre d'altres, amb el suport del mateix Centre de Recursos Pedagògics Maria Montessori i de l'associació Òmnium Cultural de l'Alguer. Per exemple, en alguerès s'admet l'ús de l'article lo.
El maig de 2021, l'Ajuntament de l'Alguer va aprovar una resolució que oficialitzava l'obra com a referència a l'hora de transcriure i traduir els textos oficials de l'Administració Comunal. Hom espera que el text esdevingui un estàndard en l'ús de l'alguerès per part de l'Ajuntament, si bé ja està en ús des de la seva publicació. Això va suposar un pas històric per a la normalització del català, atès que es tracta del primer estàndard de què disposa l'alguerès.

## Referències

* 1 2 «Luca Scala presenta els criteris lingüístics de l’alguerès a Barcelona». VilaWeb, 16-06-2004. [Consulta: 27 febrer 2023].
* ↑ Arenas i Sampera, Joaquim «El català de l'Alguer, més de vint anys a l’escola» (PDF). Llengua Nacional, 84, 2013, pàg. 19 [Consulta: 27 febrer 2023].
* ↑ Feliu, Francesc; Ferrer, Joan; Palmada, Blanca; Serra, Pep (PDF) Les fronteres del Petit Príncep: a propòsit de “Lo Petit Príncip traduït en alguerés de Carla Valentino”. Universitat de Girona, 2017, pàg. 336-337. ISSN: 5877 1540 5877 [Consulta: 27 febrer 2023].
* ↑ Bosch i Rodoreda, Andreu «Problemes de codificació de l'alguerès» (PDF). INSULA: Quaderno di cultura sarda. Universitat de Barcelona, 5, juny 2009, pàg. 86 [Consulta: 27 febrer 2023].
* ↑ Corbatera, Anna; Fabregat, Laura; Castells, Sergi. «El català, llengua multidialectal». VilaWeb, 19-04-2012. [Consulta: 27 febrer 2023].
* ↑ «Alghero: la lingua algherese entra negli atti ufficiali del Comune» (en italià). Buongiorno Alghero, 13-05-2021. Arxivat de l'original el 22 maig 2021. [Consulta: 26 febrer 2023].
* ↑ «Sardegna, lingua catalana in atti comune di Alghero» (en italià). Askanews, 17-05-2021. [Consulta: 26 febrer 2023].
* ↑ «Alghero, ufficialità catalano in atti ufficiali, Biancareddu: “Certificata peculiarità linguistica”.» (en italià). Sardegnagol, 14-05-2021. [Consulta: 26 febrer 2023].
* ↑ Tedde, Marco. «Salvar la llengua a l’Alguer». VilaWeb, 31-07-2018. [Consulta: 27 febrer 2023].
* ↑ «L’Alguer adopta la norma ortogràfica de la seva variant del català». Diari de la llengua, 18-05-2021. [Consulta: 27 febrer 2023].

## Enllaços externs

* Josep Vallverdú. El Català de l'Alguer: un model d'àmbit restringit ( PDF). Barcelona: Institut d'Estudis Catalans, 2003. ISBN 84-7283-716-5.